תקנות משפחות חיילים שנספו במערכה (תגמולים ושיקום) (כללים לקביעת הכנסת שכול ודרכי הוכחתה) (הוראת שעה)

{{ח:התחלה}}
{{ח:כותרת|תקנות משפחות חיילים שנספו במערכה (תגמולים ושיקום) (כללים לקביעת הכנסת שכול ודרכי הוכחתה) (הוראת שעה), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 640|תקנות משפחות חיילים שנספו במערכה (תגמולים ושיקום) (כללים לקביעת הכנסת שכול ודרכי הוכחתה) (הוראת שעה)|https://olaw.org.il/takanot/takanot-6385.pdf}}; {{ח:תיבה|תשס״ח, 172|תיקון|https://olaw.org.il/takanot/takanot-6626.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק משפחות חיילים שנספו במערכה (תגמולים ושיקום)#סעיף 10|סעיפים 10}}, {{ח:חיצוני|חוק משפחות חיילים שנספו במערכה (תגמולים ושיקום)#סעיף 36ב|36ב}} {{ח:חיצוני|חוק משפחות חיילים שנספו במערכה (תגמולים ושיקום)#סעיף 37|ו־37}} {{ח:חיצוני|חוק משפחות חיילים שנספו במערכה (תגמולים ושיקום)|לחוק משפחות חיילים שנספו במערכה (תגמולים ושיקום), התש״י–1950}} (להלן – החוק), ובאישור שר האוצר וועדת העבודה הרווחה והבריאות של הכנסת, אני מתקין תקנות אלה:

{{ח:מפריד}}
{{ח:הערה|'''תקנות משפחות חיילים שנספו במערכה (תגמולים ושיקום) (כללים לקביעת הכנסת שכול ודרכי הוכחתה) (הוראת שעה), התשס״ה–2005 פקעו ביום כ״ב בטבת התשס״ח (31 בדצמבר 2007).'''}}
{{ח:סוגר}}
{{ח:מפריד}}

{{ח:סעיף|1|הכנסה של שכול}}
{{ח:תת|(א)}} כהכנסה של שכול לענין {{ח:חיצוני|חוק משפחות חיילים שנספו במערכה (תגמולים ושיקום)#סעיף 10|סעיף 10 לחוק}} ייחשבו גם ההכנסות המפורטות להלן:
{{ח:תתת|(1)}} קצבה מוכרת ו־35% מקצבה מזכה כהגדרתן {{ח:חיצוני|פקודת מס הכנסה#סעיף 9א|בסעיף 9א לפקודת מס הכנסה}} (להלן – הפקודה), וקצבה שאירים כמשמעה {{ח:חיצוני|פקודת מס הכנסה#סעיף 9.6ו|בסעיף 9(6ו) לפקודה}};
{{ח:תתת|(2)}} תשלומים תקופתיים המתקבלים מחוץ לארץ למעט תשלומים המהווים פיצוי על נזקי בריאות שנגרמו מחמת רדיפות הנאצים והמלחמה בנאצים;
{{ח:תתת|(3)}} כל הכנסה בחוץ לארץ החייבת במס לפי דיני המקום, בין אם השכול מתגורר בארץ ובין אם לא;
{{ח:תתת|(4)}} קצבה נכות או קצבת תלויים המשולמות לפי {{ח:חיצוני|חוק הביטוח הלאומי#פרק ה|פרק ה׳ לחוק הביטוח הלאומי [נוסח משולב], התשנ״ה–1995}}.
{{ח:תת|(ב)}} כהכנסה של שכול לענין {{ח:חיצוני|חוק משפחות חיילים שנספו במערכה (תגמולים ושיקום)#סעיף 10|סעיף 10 לחוק}} לא תיחשב הכנסה חייבת על פי {{ח:חיצוני|https://fs.knesset.gov.il/15/law/15_lsr_300605.pdf|חוק לתיקון פקודת מס הכנסה (מס׳ 132), התשס״ב–2002}}.

{{ח:סעיף|2|דרכי הוכחת הכנסה}}
{{ח:ת}} שכול יוכיח את הכנסתו בדרך המפורטת להלן:
{{ח:תת|(1)}} שכול החייב בהגשת דוח לפי {{ח:חיצוני|פקודת מס הכנסה#חלק ח|חלק ח׳ לפקודה}} יגיש לקצין תגמולים –
{{ח:תתת|(א)}} הודעת שומה אחרונה ממס הכנסה;
{{ח:תתת|(ב)}} אם הוא מקבל קצבה, יצרף גם דוח שנתי על קבלת קצבה;
{{ח:תתת|(ג)}} הצהרה כי אין לו הכנסה נוספת החייבת במס הכנסה;
{{ח:תת|(2)}} שכול שאינו חייב בהגשת דוח לפי {{ח:חיצוני|פקודת מס הכנסה#חלק ח|חלק ח׳ לפקודה}} יגיש לקצין תגמולים –
{{ח:תתת|(א)}} אישורים על הכנסה בשנת המס הקודמת ליום הדיווח או כל דיווח על הכנסה אחרת החייבת במס הכנסה או ניכוי כאמור {{ח:חיצוני|פקודת מס הכנסה|בפקודה}}, הכל לפי הענין;
{{ח:תתת|(ב)}} הצהרה כי אין לו הכנסה נוספת החייבת במס הכנסה;
{{ח:תת|(3)}} שכול שאין לו כל הכנסה חייבת במס הכנסה יצהיר על כך לפני קצין תגמולים; קצין תגמולים רשאי, על פי שיקול דעתו, לבקש משכול להמציא מסמכים שיתמכו בהצהרתו;
{{ח:תת|(4)}} שכול המדווח על הכנסה שהופקה והתקבלה בחוץ לארץ יגיש טופסי דיווח על הכנסה כמקובל על פי דין המקום.

{{ח:סעיף|3|דיווח ראשון של שכול על הכנסות}}
{{ח:ת}} לקראת תום שנת השכול הראשונה, יוכיח שכול את הכנסתו בדרך האמורה {{ח:פנימי|סעיף 2|בתקנה 2}} ויתייחס לשנת המס הקודמת ליום הדיווח.

{{ח:סעיף|4|שכול שהוא חבר קיבוץ}}
{{ח:ת}} שכול {{ח:הערה|ש}}הוא חבר קיבוץ, תיחשב הכנסתו כסכום המתקבל מחלוקת הכנסת הקיבוץ כפי שנישום לענין מס הכנסה במספר חברי הקיבוץ (להלן – הכנסת חבר קיבוץ), אלא אם כן יוכיח השכול כי הקיבוץ אינו נישום לענין מס הכנסה; לענין תקנה זו, רשאי קצין תגמולים לראות את הכנסתו של חבר קיבוץ כפי שהיא רשומה באישור של ברית הפיקוח כהגדרתה {{ח:חיצוני|פקודת האגודות השיתופיות#סעיף 2|בסעיף 2 לפקודת האגודות השיתופיות}}, שאליה מסונף אותו קיבוץ.

{{ח:סעיף|5|הנחת המשכיות הכנסה}}
{{ח:ת}} חישב קצין תגמולים את הכנסתו של שכול בהתאם לתקנות אלה, רשאי הוא, באין הוכחה אחרת, לראות, לענין תקנות אלה, כאילו לאותו שכול היתה אותה הכנסה בשנים שלאחר מועד החישוב, ואולם בנסיבות מיוחדות, ואם היה לקצין תגמולים יסוד סביר להניח כי חל שינוי בהכנסתו של שכול, רשאי הוא להורות על בדיקה של הכנסתו של השכול לשם חישוב חוזר של הכנסתו.

{{ח:סעיף|6|ביטול}}
{{ח:ת}} {{ח:חיצוני|תקנות משפחות חיילים שנספו במערכה (כללים לקביעת הכנסה ודרכי הוכחתה)|תקנות משפחות חיילים שנספו במערכה (כללים לקביעת הכנסה ודרכי הוכחתה), התשכ״ה–1965}} – בטלות.

{{ח:סעיף|7|תחילה|תיקון: תשס״ח}}
{{ח:ת}} תחילתן של תקנות אלה ב־1 בחודש שלאחר פרסומן ותוקפן עד יום כ״ב בטבת התשס״ח (31 בדצמבר 2007).

{{ח:סעיף|8|הוראת מעבר}}
{{ח:ת}} קצין תגמולים רשאי לבקש דיווח נוסף על הכנסה משכול שדיווח על הכנסותיו לפני תחילתן של תקנות אלה.

{{ח:חתימות|ה׳ בניסן התשס״ה (14 באפריל 2005)}}
* '''שאול מופז'''
שר הביטחון
{{ח:סוגר}}
{{ח:סוף}}
[[קטגוריה:בוט חוקים]]